Na osnovu člana 20 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16)

**Sekretarijat za planiranje i uređenje prostora i zaštitu životne sredine Glavnog grada – Podgorica**

**OBAVJEŠTAVA**

zainteresovanu javnost

da je nosilac projekta ’’Crnogorski Telekom’’ a.d., iz Podgorice, podnio zahtjev za davanje saglasnosti na elaborat o procjeni uticaja na životnu sredinu, bazne stanice mobilne telefonije ’’Blok V2’’, koji će biti lociran na dijelu katastarske parcele broj 1162 KO Podgorica I, u Podgorici.

Zahtjev sa potrebnom dokumentacijom o planiranom objektu biće dostupan javnosti u prostorijama Sekretarijata za planiranje i uređenje prostora i zaštitu životne sredine – Sektor za zaštitu životne sredine i održivi razvoj, ul. Vuka Karadžića broj 41, kancelarija broj 2, svakog radnog dana u terminu od 12 do 15 časova.

Primjedbe i mišljenja u pisanoj formi, mogu se dostaviti na adresu ovog organa, kao i na e-mail dejanmugosa@pggrad.co.me .

Javna rasprava o predmetnom elaboratu održaće se 14. avgusta 2018. godine, u prostorijama Sekretarijata za planiranje i uređenje prostora i zaštitu životne sredine, sala za sastanke, I sprat, sa početkom u 10.00 časova.